《有感》
清代·王恩浩

宇宙腥膻寄一身，纷纷花样尽翻新。天然面目留真相，莫怪东施不效颦。

作者简介：字颂平，宣统二年热河大学毕业，光绪丁酉举人。颂平孝廉博雅淹通，尤精史学，即与之谈野乘亦原原本本，殚见洽闻，首尾不遗一字，余为心折。诗非所擅场，然偶一为之，亦典雅有则。著有《严恕斋诗文集》二卷，惜年甫五十遽卒。